Venemaal levis nudism episoodiliselt, kuid see-eest agressiivselt 20. aastatel. Tänapäeval vene keeles sõna "nudism" eriti ei tunta. Üksikud organiseerimata grupid tegutsevad Moskvas ja Leningradis, mõningatel andmetel käivad vene nudistid koos kusagil Musta mere ääres. Lätis olevat väheldane nudistlik rannariba, samuti on "naiste paradiis" olemas Leedus. Ühtegi teist nudistide organisatsiooni peale meie oma Nõukogude Liidus registreeritud ei ole,  küll aga käib Klooga nudistide rannas inimesi Baltikumist, Moskvast, Leningradist. Kiievist, Moldaaviast ja mujalt lõunapiirkondadest on käijaid vähem.